آوروپا لیگینده 1/8 فینال مرحله‌سی باشا چاتیب.
گونون ایلک اویونوندا "لوکوموتیو" "آتلتیکو"نو قبول ائدیب. ایلک موسابیقه مادریدده بؤیوک حسابلا اودوزان (0:3) مسکو تمثیلچی‌سی نوبتی مرحله‌یه آدلاماق اوچون معجزه ائتملیدی. لاکین روس‌لار ائو اویونوندا داها بی آبیرچی حسابلا اودوزا‌راق، آورولیگ ایله ویدالاشیب‌لار. "آتلتیکو" ایسه ایلک 1/4 فینالچی اولوب.
مرحله‌نین ان ماراق‌لی اویونلاریندان‌ بیری لندن-ده باش توتوب. ایلک اویوندا سفرده "میلان"ا 2:0 حسابی ایله قالیب گلن "آرسنال" 1/4 فینال مرحله‌سی‌نین بیر آدیم لیغیندایدی. جاواب موسابیقه ده حسابی ایتالیا کلوبو آچسا دا، سونرا‌دان عزمکار قلبه‌یه ایمضا آتان لندن تمثیلچی‌سی سورپریزه ایمکان وئرمه‌ییب.
مارسی "المپیک"ی دوغما میداندا مغلوب ائتدیگی "آتلتیک"ین قوناغی اولوب. ایسپانیا کلوبو مغلوبیتین عوضینی چیخماغی باجارماییب. سفرده ده قلبه قازانان فرانسیزلار نوبتی مرحله‌یه یوکسلیب‌لر.
داها بیر ماراق‌لی گؤروش فرانسانین دیگر تمثیلچی‌سی - لیون "المپیک"ی و مسکو زسکاسی آراسیندا باش توتوب. روسیا پایتاختین‌داکی ایلک اویوندا مینیموم حسابلا اودوزان "حربچی‌لر" سفرده محتشم عزمکارلیق نوماییش ائتدیریب‌لر و 3:2 حسابی ایله قالیب گلمکله، 1/4 فینالا یوکسلیب‌لر.
دوغما میداندا باش توتموش ایلک اویوندا 2 جاواب‌سیز گل ایله قالیب گلن "اسپورتینگ" "ویکتوریا" ایله جاواب موسابیقه سینده بو اوستون‌لوگو الدن وئریب. لاکین علاوه واختدا 1 گل ووران لیسبون کلوبو چتین‌لیکله ده اولسا، مرحله آدلاییب.
دیگر اویون‌لاردا ایسه "لاتزیو" "کیف" "دینامو"سونو، "لایپزیک" "زنیت"ی، "زالسبورگ" دا دورتموند "بوروسیا" سینی اوسته‌له‌یه‌رک، 1/4 فینالا چیخیب.
آوروپا لیگی
1/8 فینالین جاواب اویون‌لاری
15 مارس
لوکوموتیو (روسیا) - آتلتیکو (ایسپانیا) 5:1 (ایلک اویون 3:0)
ویکتوریا (چک) - اسپورتینگ (پرتغال) 1:2 (2:0)
آتلتیک (ایسپانیا) – المپیک (مارسی، فرانسا) 2:1 (3:1)
زنیت (روسیا) – لایپزیک (آلمانیا) 1:1 (2:1)
دینامو (کیف، اوکراینا) - لاتزیو(ایتالیا) 2:0 (2:2)
آرسنال (اینگیلتره) - میلان (ایتالیا) 1:3 (0:2)
المپیک (لیون، فرانسا) – زسکا (مسکو، روسیا) 3:2 (0:1)
زالسبورگ (اتریش) - بوروسیا (دورتموند، آلمانیا) 0:0 (1:2)
